
Maaüksustele aadresside määramine detailplaneeringu alusel
1. Asjaolud ja menetluse käik

Narva Linnavolikogu 19.04.2012. a. otsusega nr 55 kehtestati Hariduse, Vabaduse, Lavretsovi ja Vestervalli tänavatega piirneva ala detailplaneering, mis näeb muu hulgas ette reformimata riigimaa jagamist ning uute kruntide (sotsiaalmaa, ärimaa ja transpordimaa sihtotstarbega) moodustamist. Jagamise menetluse teostamiseks moodustatavatele maaüksustele tuleb määrata aadressid.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus

Määrata detailplaneeringu põhijoonisel (lisa 1) märgitud maaüksusele:

3.1  pindalaga  4 629 m2 (pos. nr 01) aadress Narva linn, Vestervalli tn 15;
3.2  pindalaga  1 457 m2 (pos. nr 04) aadress Narva linn, Lavretsovi tn 9a;
3.3  pindalaga  2 386 m2 (pos. nr 05) aadress Narva linn, Hariduse tänav T1;
3.4  pindalaga     810 m2 (pos. nr 06) aadress Narva linn, Vestervalli tänav J1;
3.5  pindalaga  1 737 m2 (pos. nr 07) aadress Narva linn, Vestervalli tn 13a;
3.6  pindalaga  3 087 m2 (pos. nr 09) aadress Narva linn,  Lavretsovi tn 7a.
4. Rakendussätted

4.1 Korraldus jõustub teatavakstegemisest.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

